ལྷག་བསམ་ཟེར་བའི་རྩ་བ་དེ་གཞན་ཕན་གྱི་བསམ་བློ་ཡིན།གཞན་ཕན་ཡོད་ན་བརྩེ་དུང་རང་ཤུགས་ཀྱིས་སླེབས་ཀྱི་རེད།སེམས་བཟང་པོ་ཟེར་བ་འདི་ང་རང་ཚོའི་སྤྱི་ཚོགས་ཀྱི་ནང་ལ་དགོས་གལ་ཆེ་ཤོས་ཤིག་ཡིན།དཔེར་ན་དེང་སང་འཛམ་གླིང་ནུབ་ཕྱོགས་ཀྱི་ལུང་པ་ཨ་མི་རི་ཀ་དང༌།ཡུ་རོབ་དེ་ཚོའི་ནང་ལ་དངོས་པོ་ཡར་རྒྱས་དང༌།ཤེས་ཡོན་ཧ་ལས་པའི་ཡར་རྒྱས་ཕྱིན་ཡོད།འོན་ཀྱང།སྤྱི་ཚོགས་དེ་ཚོའི་ནང་ལ་མི་གསོད་རེས་གཏོང་བ་དང༌།ཁྲམ་པ་དང༌།རང་མགོ་གང་ཐོན་བྱེད་པ་ལས།གཅིག་གིས་གཅིག་ལ་ཕན་གྲོགས་བྱེད་སེམས་མེད་པ་དེ་འདྲའི་སྤྱི་ཚོགས་ནང་མི་ས་ཡ་མང་པོ་གྲོང་ཁྱེར་ཆེན་པོ་གཅིག་གི་ནང་ལ་མཉམ་དུ་སྡོད་ཀྱི་ཡོད་ཀྱང༌།མི་མང་པོ་ཞིག་གི་བསམ་བློའི་ནང་རང་ཉིད་གྲོགས་མེད་གཅིག་པུ།སྐྱབས་མེད་མགོན་མེད་ལྟ་བུའི་ཚོར་བའི་རྣམ་པ་ཞིག་བློ་ལ་འཆར་གྱི་ཡོད་པ་རེད།དེ་འདྲའི་རྐྱེན་གྱིས་སེམས་མ་སྐྱིད་པ་བྱེད་མཁན་མང་པོ་འདུག